b'\n_START_ARTICLE_\nVaduz\n_START_SECTION_\nZemljepisni polo\xc5\xbeaj\n_START_PARAGRAPH_\nVaduz je mesto v vzhodnem delu Lihten\xc5\xa1tajna in le\xc5\xbei na desnem bregu reke Ren. Je drugo najve\xc4\x8dje mesto v kne\xc5\xbeevini. Ve\xc4\x8dje je sosednje mesto Schaan.\n_START_SECTION_\nZgodovina\n_START_PARAGRAPH_\nVaduz je prvi\xc4\x8d omenjen v zgodovinskih rokopisih iz 12. stoletja, leta 1150, kot Farduzes. Velja pa splo\xc5\xa1no prepri\xc4\x8danje, da je bil ustanovljena okoli leta 1322 s strani grofov Werdenberg. Leta 1322 se omemnja gradu, ki je bil opu\xc5\xa1\xc4\x8den, ko so ga \xc5\xa0vabski vojni \xc5\xa0vicarji leta 1499 opusto\xc5\xa1ili. Takrat je bilo tudi mesto uni\xc4\x8deno._NEWLINE_V 17. stoletju je dru\xc5\xbeina Liechtenstein iskala sede\xc5\xbe v Reichstagu. Ker pa ni imela nobenega ozemlja, ki bi bilo neposredno pod cesarskem prestolom, niso mogli izpolniti osnovne zahteve, da izpolnjujejo pogoje._NEWLINE_Dru\xc5\xbeina je hrepenela po dodani mo\xc4\x8di za sede\xc5\xbe v cesarski vladi, ki bi g sede\xc5\xbe prinesel. Zato je sku\xc5\xa1ala pridobiti zemlji\xc5\xa1\xc4\x8da, ki bi bila Reichsunmittelbar ali brez kakr\xc5\xa1nekoli fevdalnega lastnika, razen samega svetega rimskega cesarja, ki bi imel pravice na zemlji\xc5\xa1\xc4\x8dih. \xc4\x8cez nekaj \xc4\x8dasa, je dru\xc5\xbeina lahko poskrbela za nakup miniaturne Herrschaft ( "milost") od dru\xc5\xbeine Schellenberg in grofijo Vaduz (v letih 1699 in 1712) iz danes avstrijskega mesta Hohenems. Tiny Schellenberg in Vaduz sta imela potreben in primeren politi\xc4\x8dni status, ni bilo fevdalnega gospodarja razen cesarja._NEWLINE_S tem je, 23. januarja 1719, potem ko je bil nakup potrjen, Karel VI, sveti rimski cesar, odredil Vaduz in Schellenberg kot eno, in dvignil na dostojanstvo F\xc3\xbcrstentum (kne\xc5\xbeevine) z imenom "Lihten\xc5\xa1tajn" v \xc4\x8dast "svojega slu\xc5\xbeabnika, Anton Florian Lihten\xc5\xa1tajn ". Prav na ta dan, je Lihten\xc5\xa1tajn postala suverena dr\xc5\xbeava \xc4\x8dlanica Svetega rimskega cesarstva. Dokaz, da je do nakupa pri\xc5\xa1lo iz politi\xc4\x8dnih razlogov, je v tem, da pred tem knezi Liechtenstein (Lihten\xc5\xa1tajn) niso vstopili v novo kne\xc5\xbeevino ve\xc4\x8d kot 120 let.\n_START_SECTION_\nPoreklo imena\n_START_PARAGRAPH_\nIme Vaduz je bodisi romanskega porekla, od latinskega akvadukt (avadutg), \xc5\xa1e iz \xc4\x8dasov Rimljanov, bodisi iz termina Valdutsch v nem\xc5\xa1kem dialektu, kar pomeni "Dolina Nemcev".\n_START_SECTION_\nZnamenitosti\n_START_PARAGRAPH_\nNajve\xc4\x8dja znamenitost Vaduza je grad Vaduz, ki je tudi dom in uradna rezidenca lihten\xc5\xa1tajnskega kneza in kne\xc5\xbeje dru\xc5\xbeine. Grad je viden iz celotnega Vaduza ter je dostopen tudi pe\xc5\xa1 iz sredi\xc5\xa1\xc4\x8da mesta. Katedrala Sv. Florjana je sede\xc5\xbe \xc5\xa1kofije. Vredne ogleda pa so tudi mestna hi\xc5\xa1a (Rathaus), znamenita Rde\xc4\x8da hi\xc5\xa1a (Rotes Haus), Lihten\xc5\xa1tajnska narodna galerija, Po\xc5\xa1tni muzej in Smu\xc4\x8darski muzej. Zanimivost mesta so tudi vinske kleti._NEWLINE_Mesto mno\xc5\xbei\xc4\x8dno obiskujejo turisti iz vsega sveta.\n_START_SECTION_\nGospodarstvo in transport\n_START_PARAGRAPH_\nVaduz je celoletno \xc5\xbeivahno turisti\xc4\x8dno sredi\xc5\xa1\xc4\x8de, \xc4\x8deprav je ena redkih svetovnih prestolnic brez letali\xc5\xa1\xc4\x8da in \xc5\xbeelezni\xc5\xa1ke postaje. Turisti si lahko mesto ogledajo z organiziranim vodenjem ali pa se po njem zapeljejo s turisti\xc4\x8dnim vlakcem._NEWLINE_Najbli\xc5\xbeja \xc5\xbeelezni\xc5\xa1ka postaja Schaan-Vaduz se nahaja pribli\xc5\xbeno 2 km od centra mesta, v mestu Schaan. Vendar pa se tu razen vlakov za lokalne potrebe ustavi zelo malo vlakov, Lokalni vlaki povezujejo mesti Feldkirch v Avstriji in Buch v \xc5\xa0vici. Obstajajo zelo pogoste avtobusne povezave do bli\xc5\xbenjih \xc5\xbeelezni\xc5\xa1kih postaj, vklju\xc4\x8dno Buchs, Sargans in Feldkirch, ki jih izvaja podjetje Liechtenstein Bus._NEWLINE_Najbli\xc5\xbeje letali\xc5\xa1\xc4\x8de je v mednarodno letali\xc5\xa1\xc4\x8de v Z\xc3\xbcrichu.\n_START_SECTION_\nKultura\n_START_PARAGRAPH_\nNarodna umetni\xc5\xa1ka galerija, kot tudi Narodni muzej Lihten\xc5\xa1tajna se nahajata v Vaduzu. Umetni\xc5\xa1ka galerija je muzej moderne in sodobne umetnosti. Zgradba muzeja je bila dokon\xc4\x8dana leta 2000 po na\xc4\x8drtih \xc5\xa1vicarskih arhitektov Morger, Degelo in Kerez. Narodni muzej ima stalno izlo\xc5\xbebo o kulturi in zgodovini Lihten\xc5\xa1tajna._NEWLINE_Poleti je v mestnem sredi\xc5\xa1\xc4\x8du polno festivalov. Najbolj znani so: Vadu\xc5\xa1ki filmski festival, \xe2\x80\x9cSt\xc3\xa4dtle-Summer\xe2\x80\x9d, \xe2\x80\x9cWinzerfest\xe2\x80\x9d. Prireditve dose\xc5\xbeejo vrhunec 15. avgusta, ko poteka praznovanje dr\xc5\xbeavnega praznika.\n_START_SECTION_\n\xc5\xa0olstvo\n_START_PARAGRAPH_\nRazporeditev vsakega \xc5\xa1olarja v Vaduzu je odvisna od njegovega naslova v Vaduzu. Poleg \xc5\xa1tirih vrtcev v Vaduzu obstajata dve osnovni \xc5\xa1oli,,, ki imata skupno vodstvo in administracijo. Realka, Vi\xc5\xa1ja \xc5\xa1ola in gimnazija se nahajajo v Vaduzu, medtem, ko sta v mestu Schaan Realka in Lihten\xc5\xa1tajnska \xc5\xa1portna \xc5\xa1ola._NEWLINE_Univerza Lihten\xc5\xa1tajn se nahaja v Vaduzu, ki so jo v \xc5\xa0vicarskem centru za akreditacijo in kakovost v visokem \xc5\xa1olstvu klasificirali kot "majhno univerzo z visokim potencialom". Univerza izpolnjuje vse zahteve in standarde \xc5\xa1vicarskega visoko\xc5\xa1olskega sistema in ima programe usklajene z bolonjskim procesom.\n_START_SECTION_\n\xc5\xa0port\n_START_PARAGRAPH_\nV mestu deluje nogometni klub FC Vaduz, ki tako kot ostala mo\xc5\xa1tva v kne\xc5\xbeevini tekmuje v \xc5\xa1vicarskem nogometnem tekmovanju. V sezoni 2008/2009 je kot prvi nogometni klub iz Lihten\xc5\xa1tajna tekmoval v prvi ligi \xc5\xa0vice. Doma\xc4\x8de tekme igra na \xc5\xa1tadionu Rheinpark Stadion zmogljivosti cca 8.000 gledalcev na katerem igra doma\xc4\x8de tekme tudi lihten\xc5\xa1tajnska nogometna reprezentanca._NEWLINE_V mestu delujeta tudi teni\xc5\xa1ki Vaduz Tennis Club ustanovljen leta 1925 in skvo\xc5\xa1 klub Squash Rackets Club, ki je bil ustanovljen leta 1984.'